Νάντια Ναντίμ

H Νάντια Ναντίμ (γενν. 1988) είναι διεθνής Δανέζα -επαγγελματίας- ποδοσφαιρίστρια με Αφγανική καταγωγή, που σήμερα αγωνίζεται ως επιθετικός στον ποδοσφαιρικό σύλλογο Ρέισινγκ Λούισβιλ ΦΚ των ΗΠΑ, καθώς και στην εθνική ομάδα της Δανίας. 

Θεωρείται ως μία από τις πιο επιδραστικές αθλήτριες, ως γυναίκα - ποδοσφαιριστής, με βάση την συνολική απόδοσή της στο εν λόγω άθλημα αλλά και εξαιτίας της ίδιας της προσωπικής ζωής - περιπέτειας, που βίωσε ως πρόσφυγας που διέφυγε από το Αφγανιστάν.

Κέρδισε τον τίτλο του γαλλικού πρωταθλήματος τη σεζόν 2020-21 με την ομάδα Παρί Σεν Ζερμέν.

Βιογραφικά στοιχεία 
Η Ναντίμ γεννήθηκε στην πόλη Χεράτ του Αφγανιστάν. Πέρασε δύσκολα παιδικά χρόνια σε συνθήκες βίας και συνεχούς εμφύλιας διαμάχης. Ο πατέρας της ήταν ανώτατος στρατιωτικός στον εθνικό στρατό του Αφγανιστάν, και ο οποίος εκτελέστηκε από τους Ταλιμπάν το 2000. 

Η οικογένειά της γλίτωσε τα χειρότερα, διότι η χήρα-μητέρα της πούλησε όλα τα τιμαλφή της και πληρώνοντας έναν λαθρέμπορο, βοήθησε ώστε να σωθούν και βρέθηκαν ασφαλείς στην Ευρώπη -πιστεύοντας ότι είναι στο Ηνωμένο Βασίλειο, όπως ήταν η αρχική συμφωνία-. Λίγο αργότερα συνειδητοποίησαν ότι είχαν φτάσει στη χώρα της Δανίας. Πέρασε πολύ δύσκολα τα πρώτα της χρόνια -στη Δανία- βιώνοντας, ως πρόσφυγας, δύσκολες καταστάσεις και τον ρατσισμό, σε κάποιες περιπτώσεις.

Αθλητική καριέρα 
Δεν είχε ποτέ ασχοληθεί με τον αθλητισμό. “Όταν άρχιζα να παίζω ποδόσφαιρο σε ένα στρατόπεδο προσφύγων κατά τη διάρκεια των παιδικών μου χρόνων, ερωτεύτηκα αυτό το παιχνίδι.”, αναφέρει η ίδια στην αυτοβιογραφία της που περιγράφει τη ζωή της.

Καριέρα σε συλλόγους 
Η Ναντίμ έχει αγωνιστεί στην ομάδα Σκάι Μπλου ΦΚ το 2014 και 2015. Το 2016 και 2017, αγωνίστηκε στην ομάδα Πόρτλαντ Θορνς ΦΚ Στη σεζόν του 2017, βοήθησε την ομάδα αυτή να τερματίσει στη 2η θέση στο πρωτάθλημα και να κερδίσει το πρωτάθλημα NWSL Championship.

Στις 28 Σεπτεμβρίου 2017, υπέγραψε για την ομάδα Μάντσεστερ Σίτι για τη σεζόν του 2018. Έγινε μέλος του συλλόγου τον Ιανουάριο του 2018.

Στις 19 Δεκεμβρίου 2018 η Μάντσεστερ Σίτι ανακοίνωσε ότι η Ναντίμ θα αποχωρήσει από το σύλλογο και το συμβόλαιο της θα λήξει την 1η Ιανουαρίου 2019, επιτρέποντάς της να υπογράψει με άλλο σύλλογο.

Στις 9 Ιουλίου 2019, η Ναντίμ επέκτεινε τη σύμβασή της με την ομάδα Παρί Σεν Ζερμέν μετά από μία εξάμηνη πρώτη σεζόν. Επιβραβεύτηκε με το περιβραχιόνιο της αρχηγού για τη σεζόν 2019-20. Στην καριέρα της στη γαλλική ομάδα, κατόρθωσε να σημειώσει 13 γκολ και έκανε 13 ασίστ σε 16 αγώνες πρωταθλήματος και κυπέλλου.

Στις 9 Ιουνίου 2021, η Ναντίμ υπέγραψε με την αμερικανική ομάδα Ρέισινγκ Λούισβιλ ΦΚ, επιστρέφοντας στο αμερικανικό επαγγελματικό πρωτάθλημα NWSL, τέσσερα χρόνια μετά την φυγή της από την ομάδα Πόρτλαντ Θορνς ΦΚ του Πόρτλαντ.

Καριέρα στην Εθνική Ομάδα της Δανίας  
Σήμερα θεωρείται από τα πιο πολύτιμα στελέχη της Εθνικής ομάδας της Δανίας έχοντας συνεισφέρει σημαντικά στην εξέλιξη της ομάδας.

Έγινε βασικότατο μέλος της εθνικής ομάδας της Δανίας, κάνοντας το ντεμπούτο της στο τουρνουά ποδοσφαίρου, Κύπελλο Αλγκάρβε του 2009 με ήττα 0-2 από τις Ηνωμένες Πολιτείες. 

Έγινε η πρώτη πολιτογραφημένη Δανέζα, ξένης καταγωγής και μετανάστρια, που αγωνίστηκε ποτέ στην εθνική ομάδα ποδοσφαίρου της Δανίας. Συμμετείχε και στα τρία παιχνίδια της Δανίας στο Euro 2009 στη Φινλανδία.

Στο Euro 2017, έπαιξε διακρίθηκε ιδιαίτερα και έπαιξε καθοριστικό ρόλο στην πρόοδο της Δανίας - σημείωσε το γκολ της ισοφάρισης - στην τελική επικράτηση της Δανίας με 2-1 επί -του  φαβορί- της Γερμανίας στα στάδια νοκ-άουτ. Επίσης, σημείωσε ένα γκολ στον τελικό του τουρνουά, στο οποίο τελικά η Δανία έχασε από την οικοδεσπότη, Ολλανδία με σκορ 4-2.

Βραβεία 
Τον Ιούλιο του 2019, η Ναντίμ ανακηρύχθηκε "Πρωταθλητής της ΟΥΝΕΣΚΟ" για την προσφορά της στην εκπαίδευση κοριτσιών και γυναικών. Έλαβε αυτή τη διεθνή αναγνώριση για τον ρόλο της στην προώθηση του αθλητισμού και της ισότητας των δύο φύλων, τη συμβολή της στην εκπαιδευτική δράση του Οργανισμού που δίνει προτεραιότητα στους νέους και την υπεράσπιση της εκπαίδευσης κοριτσιών και γυναικών σε διεθνές επίπεδο, μεταξύ άλλων.

Προσωπική ζωή 
Η Ναντίμ έχει παρακολουθήσει την Ιατρική Σχολή στο Πανεπιστήμιο του Ώρχους (εξ' αποστάσεως εκπαίδευση) με σκοπό να γίνει χειρουργός ιατρός. Το 2020, έκανε πρακτική άσκηση στην επανορθωτική χειρουργική.

Έχει σκοράρει σχεδόν 200 γκολ στο επαγγελματικό ποδόσφαιρο και έχει εκπροσωπήσει την Εθνική Δανίας 98 φορές. Έχει ολοκληρώσει -σήμερα- τις σπουδές της στην Ιατρική Σχολή και μελετά για να γίνει χειρουργός, μετά τη λήξη της ποδοσφαιρικής της καριέρας.

Είναι θρησκευόμενη μουσουλμάνα και ομιλεί εννέα γλώσσες.

Λοιπές διακρίσεις 
Το 2018, το περιοδικό Forbes την κατέταξε στην 20η θέση στη σχετική λίστα, "Οι πιο ισχυρές γυναίκες σε διεθνή αθλήματα".

Το 2018, ο Δανός εκδότης JP / Politiken δημοσίευσε την αυτοβιογραφία της Ναντίμ με τίτλο , "Η ιστορία μου". Το βιβλίο προτάθηκε για Sports book της χρονιάς.

Παραπομπές

Εξωτερικοί σύνδεσμοι
 

Δανοί ποδοσφαιριστές
Αμερικανίδες ποδοσφαιρίστριες (ΗΠΑ)